Croque monsieur

Croque monsieur, også kalt parisertoast, er et varmt smørbrød med skinke og ost (oftest emmentaler eller gruyère) som stekes eller grilles. I blant dyppes brødet i pisket egg først. Det finnes varianter der smørbrødet dekkes av mornay- eller béchamelsaus. Hvis man legger et stekt egg over kalles retten croque madame.

Croque monsieur har sin opprinnelse i Frankrike som hurtigmat på kaféer og barer.Fogtdals matleksikon Bind 3 ISBN 82 90388 07 1 Opprinnelsen til navnet er usikker, men kommer fra det franske verbet croquer («mumse»). Croque er også et fransk ord for «å steke». Navnet ble første gang skrevet på en parisisk kafémeny i 1910.

 Referanser 

Kategori:Fransk mat
Kategori:Brødmat
Kategori:Franske brød

it:Misto